Keskustelu:Clark Ashton Smith

message: Tähtään suositelluksi. --Miihkali (K • M) 20. joulukuuta 2020 kello 12.54 (EET)
replies: text: Tuolla sanotaan näin "Smith luki Baudelairea ensin alkukielellä, mutta opetteli myöhemmin ranskaa". Eli siis luki Baudelairea ranskaksi, vaikka ei siitä mitään ymmärtänyt? --PtG (keskustelu) 31. joulukuuta 2020 kello 09.17 (EET)
replies: text: : Olipas nolo lapsus. Korjattu. --Miihkali (K • M) 31. joulukuuta 2020 kello 11.04 (EET)
replies: text: :: Joo, näin ajattelinkin. En uskaltanut itse korjata, kun ei näistä kirjailijoista tai taiteilijoista ikinä tiedä. --PtG (keskustelu) 31. joulukuuta 2020 kello 12.05 (EET)

text: Artikkelissa kerrotaan nyt, että Smith olisi syntynyt tulivuoren kalderassa. Kyseessä lienee toinen Long Valley, kylä nykyiseltä nimeltään Greenwood, joka on lähellä Auburnia, kuten lähteessäkin lukee. Tämä kaldera on yli 200 kilometrin päässä Auburnista. --Savir (keskustelu) 31. joulukuuta 2020 kello 12.38 (EET)
replies: text: : Englanninkielisen Wikipedian linkki johti kaldera-artikkeliin, joten menettelin itse samoin, kun en tunne Kalifornian maantiedettä. --Miihkali (K • M) 31. joulukuuta 2020 kello 12.59 (EET)
</div>
thread_title:  Arkistoitu vertaisarviointi 

message: Laitan tämän tänne enkä äänestykseen. Yritin keksiä jotain tähän: "eräs aikansa yleissivistyneimmistä itseoppineista", mutta en keksinyt. Jotenkin se kuitenkin pitäisi muotoilla uudestaan. – Olisikohan tervapahvikatto suomeksi huopakatto? Mitä se on englanniksi? – Lovecraftin nimikirjainten toistaminen häiritsi, ja lopussa niitä karsinkin. – Puolipiste on englannin suosima välimerkki, suomessa sitä harvoin käytetään, ja sitä käytetään eri tavalla kuin englannissa. – Isän matkustelu jäi auki. Kävikö hän Amerikan ulkopuolellakin, kun siihen viitataan Smith eksotiikassa. Tosin onhan sitä eksotiikkaa Amerikasssakin. --Abc10 (keskustelu) 27. tammikuuta 2021 kello 17.33 (EET)
replies: text: Kiitoksia kielenhuollosta. — Minä rakastan puolipistettä enkä aio siitä luopua. Ehkä nämä minunkin artikkelit ovat vähän kuin proosarunoja, heh. — Korjasin yleissivistyksen. — En tiedä, mikä tervapahvikatto on englanniksi, kun lähde on suomenkielinen. Naiivina oletin, että Smithit menivät halvimman kautta ja tervasivat pahvia, mutta ei se kyllä taida olla uskottava termi. Kattohuopia naulailtiin isän kanssa, kun olin lapsi, mutta en tunne alan sanastoa sen syvällisemmin. Googlella löytyi tämmöinen: ”Nimi huopakate sai alkunsa siitä, kun 1900-luvun alkupuolella tukikerroksena käytettiin raakahuopaa (tekstiili- ja selluloosakuiduista valmistettua kartongin tapaista materiaalia). Raakahuopa orgaanisena materiaalina ei ollut paras mahdollinen tukikerros, koska sillä oli taipumus imeä kosteutta. Valmistusprosessi olikin vaativa siitä syystä, että kosteus piti saada kokonaan pois huovasta ennen sen pinnoittamista.” Tämä ehkä viittaisi siihen, että katto päällystettiin raakahuovalla, joka lopuksi tervattiin. — Erikseen on sitten bitumipaperi, joka englanniksi on näköjään tar paper, mutta en lähde arvioimaan, kuinka yleistä kuitulasi oli Kalifornian syrjäseuduilla 1900-luvun alussa. — Lähteen mukaan: ”Timeus Smith, was born in England and traveled the world a bit before coming to the region”. Tuo on vähän epämääräinen, mutta oli hän ainakin kahdessa maassa käynyt. --Miihkali (K • M) 27. tammikuuta 2021 kello 17.44 (EET)
replies: text: :Katonkateasia onkin vähän hankalampi. Onneksi ei olennainen. -- Näköjään olin jo tuossa matkusteluvaiheessa unohtanut, että isä syntyi Englannissa. --Abc10 (keskustelu) 27. tammikuuta 2021 kello 18.12 (EET)

text: :Puolipisteistä: Wikipediassa kannattaa noudattaa normaaleja välimerkityksiä. Omaperäiset ovat vaarassa kuitenkin kumoutua ja kadota ja aiheuttavat muille turhaa työtä. Siviilissä voi sitten runoilla omiaan. --Abc10 (keskustelu) 27. tammikuuta 2021 kello 18.17 (EET)
replies: text: :: Ei minua haittaa, jos muut korjailevat tekstiäni. Itse kirjoitan sellaista tekstiä, jota luonnostaan syntyy. Mielestäni proosani on jo nykyisellään riittävän hyvällä tasolla, enkä näe tarvetta tietoisesti ponnistella tyylini muuttamiseksi. Toki aina tekee hyvää, jos tekstin oikolukee useampi henkilö, kuten tämänkin artikkelin kohdalla on tehty. --Miihkali (K • M) 27. tammikuuta 2021 kello 18.23 (EET)
thread_title:  Pari kommenttia kielenhuollosta 

message: Totesin artikkelin suositeltu-äänestyksen lopputuloksen, ja kaikki toimenpiteet on hoidettu Wikidata-muokkausta lukuun ottamatta. Nähtävästi minulla ei ole oikeuksia muokata Wikidataa (ainakin tältä osaa). Pahoittelen tästä syntyvää hässäkkää, voisiko joku kykenevä merkitä artikkelin siellä Suositelluksi? Pahoittelut vielä. --Hedelmätiski (keskustelu) 6. helmikuuta 2021 kello 18.33 (EET)
replies: text: Laitoin Wikidataan. --PtG (keskustelu) 6. helmikuuta 2021 kello 19.40 (EET)
replies: text: : Kiitokset. Pitänee jättää tuo oikeutetuille. --Hedelmätiski (keskustelu) 6. helmikuuta 2021 kello 19.42 (EET)
thread_title:  Wikidata-merkintä